Gautefall fjellkirke

Gautefall fjellkirke (Gautefall fjellkyrkje) ligger på Gautefall i Drangedal kommune i Vestfold og Telemark fylke. Den ble tatt i bruk i 1997. Senere er den utvidet, og gjeninnviet 20. juni 2010. Kirken ligger nær Gautefall Turisthotell, og drives av en forening der medlemmene blant annet er menighetene i Bamble prosti.

Kirkesalen har rundt hundre sitteplasser, og den tidligere kirkesalen er gjort om til flerbruksrom. Det er anlagt en klokkestøpul ved siden av kirkebygget, og på den ti mål store tomten er det også overnattingshytter og en stor lavvo.

Kirken er til bruk for prostiets ungdomsarbeide og konfirmantleire, samt noen gudstjenester i høysesongene for hyttefolk og andre tilreisende.

Eksterne lenker
 Drangedal prestegjeld

Kirker i Drangedal
Kirker i Bamble prosti
Norske kirker fra 1997